**ผลงานเชิงสังเคราะห์**

**CP 18- คำนิยามผลงานเชิงสังเคราะห์**

**๑. คำนิยาม**

ผลงานที่แสดงการรวบรวมเนื้อหาสาระต่างๆ หรือองค์ประกอบต่างๆ เข้าด้วยกัน โดยต้องอาศัยความคิดสร้างสรรค์ในการสร้างรูปแบบหรือโครงสร้างเบื้องต้น เพื่อให้เกิดแนวทางหรือเทคนิควิธีการใหม่ในเรื่องนั้นๆ ซึ่งเป็นประโยชน์ต่องานของหน่วยงานหรือสถาบันอุดมศึกษา

**๒. ลักษณะการเผยแพร่ (กรณีใดกรณีหนึ่ง)**

๒.๑ เผยแพร่ด้วยวิธีการพิมพ์โดยโรงพิมพ์หรือสำนักพิมพ์

๒.๒ จัดทำเป็นสำเนาเย็บเล่มและส่งเผยแพร่หน่วยงานภายในมหาวิทยาลัย และหรือภายนอกมหาวิทยาลัยรวมกันไม่น้อยกว่า ๕ แห่ง ซึ่งก่อนเผยแพร่ได้ผ่านกระบวนการกลั่นกรองและรับรองโดยผู้ทรงคุณวุฒิหรือผู้บังคับบัญชาแล้ว

๒.๓ จัดทำเป็นสำเนาเย็บเล่มและเผยแพร่โดยการส่งให้ห้องสมุดของสถาบันอุดมศึกษาอย่างน้อย ๓ แห่ง ซึ่งก่อนเผยแพร่ได้ผ่านกระบวนการกลั่นกรองและรับรองโดยผู้ทรงคุณวุฒิหรือผู้บังคับบัญชาแล้ว

๒.๔ เผยแพร่ทางเว็บไซต์ของมหาวิทยาลัยหรือหน่วยงานต่างๆ ตามที่คณะกรรมการพิจารณากำหนดตำแหน่งระดับชำนาญการ ระดับเชี่ยวชาญและระดับเชี่ยวชาญพิเศษ ระดับมหาวิทยาลัยรับรอง ซึ่งก่อนเผยแพร่ได้ผ่านกระบวน การกลั่นกรองและรับรองโดยผู้ทรงคุณวุฒิหรือผู้บังคับบัญชาแล้ว

๒.๕ เผยแพร่เป็นบทความในหนังสือประมวลผลการประชุมวิชาการ (Proceedings) วารสารทางวิชาการ หนังสือรวมบทความ จุลสาร หรือเอกสารอิเล็กทรอนิกส์ซึ่งประมวลผลการประชุมวิชาการ

(E-Proceedings)

ทั้งนี้ การเผยแพร่ตามความในข้อ ๒.๑ ถึงข้อ ๒.๔ จะต้องได้รับการเผยแพร่สู่สาธารณชนมาแล้วไม่น้อยกว่า ๓ เดือน

**๓. รูปแบบ**

๓.๑ องค์ประกอบที่สำคัญในการทำงานเชิงสังเคราะห์ มี ๓ รูปแบบ ดังนี้

(๑) **แบบที่** ๑ เนื้อหาสาระมีมาก ขอบเขตกว้าง ต้องนำเสนอให้ครอบคลุมเนื้อหาสาระ แบ่งเนื้อหาทั้งหมดออกเป็นตอน ๆ แต่ละตอนแบ่งออกเป็นบท ๆ แต่ละบทแบ่งออกเป็นประเด็นหลัก จากนั้นแบ่งประเด็นหลักเป็นประเด็นย่อย ในบางกรณีในแต่ละบทก็แบ่งเป็นประเด็นหลักโดยไม่ได้แบ่งประเด็นย่อย

ตัวอย่างเช่น

**ตอนที่ ๑............**

**บทที่ ๑.....**

ประเด็นหลัก.....

ประเด็นหลัก.....

ประเด็นย่อย.....

ประเด็นย่อย.....

ประเด็นหลัก.....

ประเด็นหลัก.....

**บทที่ ๒.....**

ประเด็นหลัก.....

ประเด็นหลัก.....

ประเด็นหลัก.....

**ตอนที่ ๒.....**

**บทที่ ๓.....**

ประเด็นหลัก.....

ประเด็นหลัก....

ประเด็นหลัก...

ประเด็นย่อย.....

ประเด็นย่อย.....

**บทที่ ๔....**

ประเด็นหลัก....

ประเด็นย่อย....

ประเด็นหลัก.....

ประเด็นย่อย....

(๒) **แบบที่ ๒** เนื้อหาสาระมีไม่มากเหมือนแบบ ๑ แต่สามารถแบ่งเนื้อหาทั้งหมดออกเป็นบท ๆ แต่ละบทแบ่งออกเป็นประเด็นหลัก โดยที่แต่ละประเด็นหลักไม่ต้องแยกประเด็นย่อยในสารบัญ เพราะอาจจะทำให้สารบัญมีความยาวมากเกินไป แต่ในการเขียนจริง ๆ แล้ว และตามความเป็นจริงเมื่อเขียนประเด็นหลักจะต้องมีการแยกออกเป็นประเด็นย่อย ทั้งนี้ เพื่อในการเสนอแนวคิดและเนื้อหาสาระได้ครอบคลุมประเด็นหลักนั้น โดยแบบที่ ๒ มีลักษณะ ดังนี้

**บทที่ ๑.....**

ประเด็นหลัก.....

ประเด็นหลัก.....

ประเด็นหลัก.....

**บทที่ ๒.....**

ประเด็นหลัก.....

ประเด็นหลัก.....

ประเด็นหลัก.....

**บทที่ ๓.....**

ประเด็นหลัก.....

ประเด็นหลัก.....

ประเด็นหลัก.....

(๓) **แบบที่ ๓** แบ่งเนื้อหาออกเป็นตอน ๆ แต่ละตอนแบ่งออกเป็นประเด็นหลัก ที่แบ่งลักษณะเช่นนี้ เพราะไม่สามารถรวมประเด็นหลักทั้งหลายเป็นบทได้ อีกทั้งแต่ละประเด็นหลักมีเนื้อหาน้อยไม่กว้างขวางพอที่จะแบ่งเป็นบทได้ ตัวอย่างเช่น

**ตอนที่ ๑.....**

ประเด็นหลัก.....

ประเด็นหลัก.....

ประเด็นหลัก.....

**ตอนที่ ๒.....**

ประเด็นหลัก.....

ประเด็นหลัก.....

ประเด็นหลัก.....

**ตอนที่ ๓.....**

ประเด็นหลัก.....

ประเด็นหลัก.....

๓.๒ ส่วนประกอบของรูปเล่มงานเชิงสังเคราะห์ ประกอบด้วย ๓ ส่วน คือ ส่วนประกอบตอนต้นส่วนประกอบของเนื้อหา และส่วนประกอบตอนท้าย โดยมีรายละเอียด ดังนี้

(๑) ส่วนประกอบตอนต้น

- ปกนอก

- ปกใน

- คำนิยม (ถ้ามี)

- คำนำ

- สารบัญ

- บัญชีตาราง และบัญชีภาพประกอบ (ถ้ามี)

(๒) ส่วนประกอบเนื้อหา แบ่งออกเป็นบทตามข้อ ๓.๑

(๓) ส่วนประกอบตอนท้าย

- บรรณานุกรม

- ภาคผนวก

- ประวัติย่อผู้สังเคราะห์

**๔. ลักษณะคุณภาพ**

**๔.๑ ระดับดี**

(๑) เป็นผลงานที่แสดงการรวบรวมเนื้อหาสาระต่าง ๆ หรือองค์ประกอบต่าง ๆ เข้าด้วยกันโดยต้องอาศัยความคิดสร้างสรรค์ในการสร้างรูปแบบโครงสร้างเบื้องต้นเพื่อให้เกิดแนวทางหรือเทคนิควิธีการใหม่ในเรื่องนั้น ๆ

(๒) เป็นผลงานที่มีรูปแบบและเนื้อหาครบถ้วนถูกต้อง

(๓) เป็นผลงานที่มีความประณีตในการจัดวรรคตอน ช่องไฟ และมีการใช้ภาษาที่ชัดเจน เหมาะสม และถูกต้องตามหลักภาษา

(๔) เป็นผลงานที่มีการอ้างอิงและมีแบบแผนในการเขียนอ้างอิงอย่างเหมาะสม

**๔.๒ ระดับดีมาก** ใช้เกณฑ์เดียวกับระดับดี และต้อง

(๑) เป็นผลงานที่ก่อให้เกิดความรู้ใหม่หรือเทคนิควิธีการใหม่

(๒) เป็นผลงานที่เป็นประโยชน์ต่อการพัฒนาหรือปรับปรุงงาน ระบบงาน หรือมาตรฐานงานของ

หน่วยงานหรือสถาบันอุดมศึกษา และสามารถนำไปใช้เป็นแหล่งอ้างอิง หรือนำไปปฏิบัติได้

(๓) เป็นผลงานที่มีการเรียบเรียงเนื้อหาสาระที่ชัดเจนตามลำดับ ไม่สับสน สามารถทำให้ผู้อ่านติดตามเนื้อหาได้โดยสะดวก ตลอดจนมีความเชื่อมโยงของหัวข้อ

**๔.๓ ระดับดีเด่น** ใช้เกณฑ์เดียวกับระดับดีและดีมาก และต้อง

(๑) เป็นผลงานที่มีลักษณะเป็นงานบุกเบิกความรู้ใหม่ในเรื่องใดเรื่องหนึ่ง

(๒) เป็นผลงานที่มีการกระตุ้นให้เกิดความคิดและค้นคว้าอย่างต่อเนื่อง เป็นที่เชื่อถือและยอมรับในวงวิชาชีพ

(๓) เป็นผลงานที่มีการวิพากษ์และให้ข้อเสนอแนะที่เป็นประโยชน์อย่างเหมาะสม